ཧྥ་རན་སི།པེ་རེ་སི།སྤྱི་ལོ་ཟླ་ཚེས་ཉིན།ད་ལྟ་རྒྱ་གར་གྱི་བང་ཆེན་གསར་ཁང་གཙོས་རྒྱལ་སྤྱིའི་གསར་ཁང་ཕལ་མོ་ཆེས་ཚ་ཚ་འུར་འུར་ངང་ཐད་སྟོན་གནས་ཚུལ་སྤེལ་བཞིན་པ་ནི།ཁས་ཉིན་རེས་གཟའ་སྤེན་པའི་ཕྱི་དྲོ་ཧྥ་རན་སིའི་རྒྱལ་ས་པེ་རི་སིའི་བྱང་ཁུལ་ཐོག་རྩེག་ཁང་ཆེན་ཞིག་གི་ལྔ་ཐོག་ནས་བུ་ལོ་བཞི་ཅན་ཞིག་ཁང་པའི་བར་འཁྱམས་ལྷུང་གྲབས་བྱེད་བཞིན་པའི་སྐབས།ལམ་ཟུར་ནས་འགྲོ་བཞིན་པའི་ཨ་ཧྥི་རི་ཁའི་ནུབ་ཁུལ་རྒྱལ་ཁབ་མྰ་ལི་ནས་ཡིན་པའི་སྐྱབས་བཅོལ་གནས་སྤོ་བ་ཕོ་གཞོན་གྷ་ས་མ་ཟེར་བ་ཞིག་གིས།རང་ཉིད་ལ་གནས་ཚུལ་ཇི་ཡོང་བསམ་བློ་ཅི་ཡང་མ་བཏང་བར་རང་སྲོག་བློས་གཏོང་གིས་ཐད་ཀར་ཁང་པའི་རྩེག་ལྡེབས་ནས་ཐོག་ཁར་འཛེགས་ཏེ་བུ་ཆུང་ཆུང་དེ་ཉིད་བསྐྱབས་ཡོད་པའི་གནས་ཚུལ་ཐོན་ཡོད།གནས་ཚུལ་དེ་ཉིད་ཆུ་ཚོད་ཉེར་བཞིའི་ནང་རྒྱལ་སྤྱིའི་སྤྱི་ཚོགས་དྲ་གནས་ཁྱོན་ཡོངས་ལ་ཁྱབ་གདལ་ཧ་ཅང་ཤུགས་ཆེན་སོང་བ་དང་སྦྲགས་ཁོ་པར་དོན་དངོས་ཀྱི་དཔའ་བོའི་མཚན་བྱང་ཡང་ཐོགས་འདུག